02014D0029(01) — FI — 22.08.2017 — 001.001

Tämä asiakirja on ainoastaan dokumentoinnin apuväline eikä sillä ole oikeudellista vaikutusta. Unionin toimielimet eivät vastaa sen sisällöstä. Säädösten todistusvoimaiset versiot on johdanto-osineen julkaistu Euroopan unionin virallisessa lehdessä ja ne ovat saatavana EUR-Lexissä. Näihin virallisiin teksteihin pääsee suoraan tästä asiakirjasta siihen upotettujen linkkien kautta.

Muutettu:









▼B

▼M1

EUROOPAN KESKUSPANKIN PÄÄTÖS,

annettu 2 päivänä heinäkuuta 2014,

valvottavien yhteisöjen kansallisille toimivaltaisille viranomaisille ilmoittamien valvontatietojen toimittamisesta Euroopan keskuspankille komission täytäntöönpanoasetusten (EU) N:o 680/2014 ja (EU) 2016/2070 nojalla (EKP/2014/29) (2014/477(EU)







1 artikla

Soveltamisala

Tässä päätöksessä säädetään YVM-kehysasetuksen 21 artiklan nojalla menettelyistä, jotka koskevat valvottavien yhteisöjen kansallisille toimivaltaisille viranomaisille raportoimien tietojen toimittamista EKP:lle täytäntöönpanoasetuksen (EU) N:o 680/2014 ja komission täytäntöönpanoasetuksen (EU) 2016/2070 ( 1 ) mukaisesti.

▼B

2 artikla

Määritelmät

Tässä päätöksessä sovelletaan YVM-kehysasetuksessa vahvistettuja määritelmiä.

▼M1

3 artikla

Ilmoituspäivämäärät

1. Kansallisten toimivaltaisten viranomaisten on toimitettava EKP:lle 1 artiklassa tarkoitetut ja valvottavien yhteisöjen niille raportoimat tiedot viimeistään seuraavina ajankohtina:

1) täytäntöönpanoasetuksessa (EU) N:o 680/2014 ja täytäntöönpanoasetuksen (EU) 2016/2070 4 artiklassa tarkoitettuja ilmoituspäivämääriä seuraavana 10. työpäivänä klo 12.00 Keski-Euroopan aikaa (CET) ( 2 ) mennessä, kun on kyse:

a) osallistuvien jäsenvaltioiden korkeimmalla konsolidointitasolla raportoivista merkittävistä valvottavista yhteisöistä;

b) merkittävistä valvottavista yhteisöistä, jotka eivät kuulu valvottavaan ryhmittymään;

c) valvottavista yhteisöistä, jotka luokitellaan jäsenvaltiossaan merkittäviksi kolmen merkittävimmän luottolaitoskriteerin mukaisesti ja jotka raportoivat konsolidoinnin perusteella tai laitoskohtaisesti, jos niiden ei edellytetä raportoivan konsolidoinnin perusteella;

d) muista valvottavista yhteisöistä, jotka raportoivat konsolidoinnin perusteella tai laitoskohtaisesti, jos niiden ei edellytetä raportoivan konsolidoinnin perusteella, ja jotka ovat mukana niiden laitosten luettelossa, joilla on raportointivelvollisuus Euroopan pankkiviranomaiselle (EPV) Euroopan pankkiviranomaisen päätöksen EBA/DC/2015/130 ( 3 ) 2 artiklan ja Euroopan pankkiviranomaisen päätöksen EBA/DC/2016/156 ( 4 ) 2 artiklan mukaisesti;

2) täytäntöönpanoasetuksessa (EU) N:o 680/2014 ja täytäntöönpanoasetuksen (EU) 2016/2070 4 artiklassa tarkoitettuja ilmoituspäivämääriä seuraavana 25. työpäivänä työajan päättyessä, kun on kyse:

a) merkittävistä valvottavista yhteisöistä, jotka raportoivat konsolidoinnin ja alakonsolidoinnin perusteella, mikäli kyseisiä tietoja ei ole toimitettu 1 alakohdan mukaisesti;

b) valvottavaan ryhmittymään kuuluvista merkittävistä valvottavista yhteisöistä, jotka raportoivat laitoskohtaisesti, mikäli kyseisiä tietoja ei ole toimitettu 1 alakohdan mukaisesti;

c) vähemmän merkittävistä valvottavista yhteisöistä, jotka raportoivat osallistuvien jäsenvaltioiden korkeimmalla konsolidointitasolla, mikäli kyseisiä tietoja ei ole toimitettu 1 alakohdan mukaisesti;

d) vähemmän merkittävistä valvottavista yhteisöistä, jotka eivät kuulu valvottavaan ryhmittymään, mikäli kyseisiä tietoja ei ole toimitettu 1 alakohdan mukaisesti;

4) täytäntöönpanoasetuksessa (EU) N:o 680/2014 ja täytäntöönpanoasetuksen (EU) 2016/2070 4 artiklassa tarkoitettuja ilmoituspäivämääriä seuraavana 35. työpäivänä työajan päättyessä, kun on kyse:

a) vähemmän merkittävistä valvottavista yhteisöistä, jotka raportoivat konsolidoinnin ja alakonsolidoinnin perusteella, mikäli kyseisiä tietoja ei ole toimitettu 1 ja 2 alakohdan mukaisesti;

b) valvottavaan ryhmittymään kuuluvista vähemmän merkittävistä valvottavista yhteisöistä, jotka raportoivat laitoskohtaisesti, mikäli kyseisiä tietoja ei ole toimitettu 1 alakohdan mukaisesti.

2. Kansallisten toimivaltaisten viranomaisten on toimitettava 1 kohdasta poiketen EKP:lle täytäntöönpanoasetuksen (EU) 2016/2070 5 artiklassa tarkoitetut tiedot viimeistään seuraavina ajankohtina:

1) kunkin kalenterivuoden 11 päivää marraskuuta seuraavana 10. työpäivänä klo 12.00 (CET) mennessä, kun on kyse:

a) osallistuvien jäsenvaltioiden korkeimmalla konsolidointitasolla olevista merkittävistä valvottavista yhteisöistä;

b) merkittävistä valvottavista yhteisöistä, jotka eivät kuulu valvottavaan ryhmittymään;

c) valvottavista yhteisöistä, jotka luokitellaan jäsenvaltiossaan merkittäväksi kolmen merkittävimmän luottolaitoskriteerin mukaisesti ja jotka raportoivat konsolidoinnin perusteella tai laitoskohtaisesti, jos niiden ei edellytetä raportoivan konsolidoinnin perusteella;

d) muista valvottavista yhteisöistä, jotka raportoivat konsolidoinnin perusteella tai laitoskohtaisesti, jos niiden ei edellytetä raportoivan konsolidoinnin perusteella, ja jotka ovat mukana niiden laitosten luettelossa, joilla on raportointivelvollisuus EPV:lle päätöksen EBA/DC/2016/156 2 artiklan mukaisesti;

2) kunkin kalenterivuoden 11 päivää marraskuuta seuraavana 25. työpäivänä työajan päättyessä, kun on kyse:

a) merkittävistä valvottavista yhteisöistä, jotka raportoivat konsolidoinnin ja alakonsolidoinnin perusteella, mikäli kyseisiä tietoja ei ole toimitettu 1 alakohdan mukaisesti;

b) valvottavaan ryhmittymään kuuluvista merkittävistä valvottavista yhteisöistä, jotka raportoivat laitoskohtaisesti, mikäli kyseisiä tietoja ei ole toimitettu 1 alakohdan mukaisesti;

c) vähemmän merkittävistä valvottavista yhteisöistä, jotka raportoivat osallistuvien jäsenvaltioiden korkeimmalla konsolidointitasolla, mikäli kyseisiä tietoja ei ole toimitettu 1 alakohdan mukaisesti;

d) vähemmän merkittävistä valvottavista yhteisöistä, jotka eivät kuulu valvottavaan ryhmittymään, mikäli kyseisiä tietoja ei ole toimitettu 1 alakohdan mukaisesti;

3) kunkin kalenterivuoden 11 päivää marraskuuta seuraavana 35. työpäivänä työajan päättyessä, kun on kyse:

a) vähemmän merkittävistä valvottavista yhteisöistä, jotka raportoivat konsolidoinnin ja alakonsolidoinnin perusteella, mikäli kyseisiä tietoja ei ole toimitettu 1 ja 2 alakohdan mukaisesti;

b) valvottavaan ryhmittymään kuuluvista vähemmän merkittävistä valvottavista yhteisöistä, jotka raportoivat laitoskohtaisesti, mikäli kyseisiä tietoja ei ole toimitettu 1 alakohdan mukaisesti.

▼B

4 artikla

Tietojen laaduntarkastukset

▼M1

1. Kansallisten toimivaltaisten viranomaisten on valvottava EKP:n saataville toimitettuja tietoja ja arvioitava niiden laatua ja luotettavuutta. Kansallisten toimivaltaisten viranomaisten on sovellettava EPV:n kehittämiä, ylläpitämiä ja julkaisemia validointisääntöjä. Kansallisten toimivaltaisten viranomaisten on sovellettava myös EKP:n yhteistyössä kansallisten toimivaltaisten viranomaisten kanssa määrittämiä muita laaduntarkastuksia.

▼B

2. Validointisääntöjen ja laaduntarkastusten lisäksi tiedot on toimitettava seuraavien täsmällisyyttä koskevien vähimmäisvaatimusten mukaisesti:

a) kansallisten toimivaltaisten viranomaisten on tarvittaessa annettava tietoa toimitettuihin tietoihin liittyvistä muutoksista; ja

b) tietojen on oltava täydellisiä: niissä esiintyvät puutteet on mainittava ja selitettävä EKP:lle, ja tietoja on tarvittaessa täydennettävä ilman aiheetonta viivästystä.

5 artikla

Laatua koskevat tiedot

1. Kansallisten viranomaisten on toimitettava EKP:lle ilman aiheetonta viivästystä selvitykset, jos tietyn luokittelutaulukon tietojen laatua ei voida taata.

2. Lisäksi kansallisten toimivaltaisten viranomaisten on ilmoitettava EKP:lle toimitettuihin tietoihin tehtyjen merkittävien muutosten syyt.

6 artikla

Tietojen toimittamismuodon määrittäminen

▼M1

1. Kansallisten toimivaltaisten viranomaisten on toimitettava tässä päätöksessä määritetyt tiedot EPV:n kehittämän, ylläpitämän ja julkaiseman asianomaisen Data Point Model -tietomallin ja XBRL:n (eXtensible Business Reporting Language) luokituksen mukaisesti.

▼B

2. Valvottavat yhteisöt on tunnistettava tietojen toimittamisen yhteydessä (alustavan) oikeushenkilötunnuksen avulla.

7 artikla

Ensimmäisen raportoinnin viitepäivämäärät

1. Ensimmäisinä 3 artiklan 1 kohdassa tarkoitettuina raportoinnin viitepäivämäärinä sovelletaan päätöksen EBA/DC/090 8.8.1 artiklassa vahvistettuja päivämääriä.

2. Ensimmäinen 3 artiklan 2, 3 ja 4 kohdassa tarkoitettu raportoinnin viitepäivämäärä on 31 päivä joulukuuta 2014.

▼M1

7 a artikla

Tietojen antaminen ensimmäisen kerran Euroopan keskuspankin päätöksen (EU) 2017/1493 (EKP/2017/23) voimaantulon jälkeen

1. Kansallisten toimivaltaisten viranomaisten on toimitettava niille täytäntöönpanoasetuksen (EU) 2016/2070 nojalla ilmoitetut tiedot Euroopan keskuspankin päätöksen (EU) 2017/1493 (EKP/2017/23) ( 5 ) mukaisesti kyseisen päätöksen voimaantuloa seuraavista ensimmäisistä ilmoituspäivämääristä lukien.

2. Kansallisten toimivaltaisten viranomaisten on toimitettava tiedot, jotka EPV:lle tehtävää raportointia koskevien laitosten luetteloon päätöksen EBA/DC/2016/156 2 artiklan nojalla kuuluvat laitokset ilmoittavat niille täytäntöönpanoasetuksen (EU) N:o 680/2014 nojalla, 3 artiklan 1 kohdan 1 alakohdan d alakohdan mukaisesti päätöksen (EU) 2017/1493 (EKP/2017/23) voimaantuloa seuraavista ensimmäisistä ilmoituspäivämääristä lukien.

▼B

8 artikla

Siirtymäsäännökset

1. Vuoden 2014 raportoinnin viitepäivämäärien osalta 3 artiklan 1 kohdassa tarkoitettuihin kansallisten toimivaltaisten viranomaisten raportoinnin ilmoituspäivämääriin sovelletaan päätöksen EBA/DC/090 8.8.2 artiklan vahvistettuja päivämääriä.

2. Raportoinnin viitepäivämäärästä 31. joulukuuta 2014 raportoinnin viitepäivämäärään 31. joulukuuta 2015 3 artiklan 3 kohdassa tarkoitettujen kansallisten toimivaltaisten viranomaisten raportoinnin ilmoituspäivämäärinä pidetään 30. työpäivän päättymisajankohtaa siitä lukien, kun valvottavat yhteisöt ovat toimittaneet tiedot kansalliselle toimivaltaiselle viranomaiselle.

3. Kansallisten toimivaltaisten viranomaisten on toimitettava EKP:lle 4 päivään marraskuuta 2014 mennessä 1 artiklassa tarkoitetut tiedot, jotka koskevat

a) valvottavia ryhmittymiä ja valvottavia yhteisöjä, joista on tehtävä kattava arviointi päätöksen EKP/2014/3 ( 6 ) mukaisesti;

b) muita valvottavia ryhmittymiä ja valvottavia yhteisöjä, jotka ovat sijoittautuneet osallistuvaan jäsenvaltioon sillä hetkellä, kun ne on sisällytetty Euroopan pankkiviranomaiselle tehtävää raportointia koskevien laitosten luetteloon päätöksen EBA/DC/090 3 artiklan mukaisesti.

9 artikla

Osoitus

Tämä päätös osoitetaan osallistuvien jäsenvaltioiden kansallisille toimivaltaisille viranomaisille.